MF «Fykan»

MF «Fykan», tidligere «Sundlink 2», var et arbeidsskip bygd av Tangen Verft i Kragerø for firmaet Great Belt Contractors i 1993 som ble brukt under byggingen av Storebæltsbroen frem til 1996 og deretter til byggingen av Øresundbroen frem til 2000.

Skipet ble kjøpt av Ofotens og Vesteraalens Dampskibsselskab i 2000 og ble omdøpt «Fykan» den 31. mars samme år. Frem til 2001 gjennomgikk hun en ombygging til bruk som bilferge ved Western Shiprepair Yard i Klaipeda i Litauen. To tilsvarende skip ble også ombygd, og fikk navnene «Ørnes» og «Gildeskål».

I 2001 ble «Fykan» satt inn i fergesambandet Rødøybassenget mellom Jektvik, Rødøyene og Kilboghamn hvor hun trafikkerte for Torghatten Nord fram til 2021. Fra det året trafikkerte hun sambandet Forøy–Ågskaret. Fra 2024 til 2025 gikk hun på Hansnes–Stakkvik. Fra nyttår 2026 går hun i sambandet Nyvoll–Korsfjord.

Sambandshistorikk
 2001–2021 : Jektvik-Rødøy-Gjerøy-Selsøyvik-Storselsøy-Nordnesøy-Kilboghamn (Rødøybassenget)
 2021–(?): Forøy–Ågskaret
 2024–2025: Hansnes–Stakkvik 
 2026– (fortsatt): Nyvoll–Korsfjord

Kilder
 Søk i skipsregistrene 

 Eksterne lenker 


 Rederiets hjemmeside: https://www.torghatten-nord.no/
 Ruteinformasjon fra samferdselsmyndigheten i Nordland: https://www.reisnordland.no/rutetabeller-ferge

Kategori:Norske ferger
Kategori:Sjøfart i Nordland
Kategori:Skip fra 1993
Kategori:Torghatten Nord-ferger
Kategori:OVDS-skip
Kategori:Skip bygget i Norge
Kategori:Artikler i sjøfart-prosjektet